מועדון ווינX
דמויות > הנבלים > נבלים נוספים

לורד דרקר/הצל של הפניקס (עוף החול) (יורם יוספסברג) - הופיע בעונה 2. הנבל הראשי של העונה השנייה. עוף החול ושליט ממלכת מפלצות הצל. ההפך מהדרקון הגדול. מנסה להשיג את ארבעת חלקי כתב היד על מנת לנקום במג'יקס. הפך את בלום לשחורה. בסוף העונה התגלה שהוא כלא את אבלון והשתיל שיבוט שלו בבית ספר כדי להתקרב לווינקס.
בלטור/וולטור (יורם יוספסברג/תמיר גינזבורג) - הופיע בעונה 3 ובעונה 8. הנבל הראשי בעונה השלישית והשמינית. מכשף הנוצר על ידי המכשפות הקדומות. הובס בעבר על ידי הוריה הביולוגיים של בלום, אוריטל ומריון, ונכלא בממד אומגה. בעונה השלישית, הטריקס מוצאות אותו, משחררות אותו והן בורחות יחד איתו. יחד הם בורחים מהכוכב, ובמשך כל העונה השלישית הם מנסים להשתלט על אזורים בממד הקסום. שלושתן מתאהבות בו ורבות ביניהן עליו, ובלטור מאוד מודע לזה וגם מעודד את זה בלי שהן יודעות. כוחות הקסם שלו משתווים רק לאלו של בלום, ובסוף עונה 3 הווינקס מביסות אותו. בעונה השמינית הוחיה מחדש על ידי אובסקויורום, ואחרי שהוא הובס על ידי הווינקס, הוא שחרר את הטריקס מהלימבו שאליו בנות ווינקס כלאו אותן בסוף העונה השביעית. בהמשך אייסי שחררה אותה ואת שתי בנות טריקס האחרות משליטתו, ובסוף העונה השמינית בגדו בו, לאחר שהן שמעו שמטרתו הייתה להביא את כוחות האופל מהממד האפל, והן תרמו להבסתו באופן סופי.
מנדרגורה (נורית בנאי קורן) - הופיעה בסרט הראשון של מועדון ווינX, "מועדון ווינX: סוד הממלכה האבודה". משרתת של המכשפות הקדומות. בעלת צבא חרקים.
קסנדרה (אורלי קטן) - רוזנת ואימה של שימרה. ארוסתו לשעבר של רדיוס. הופיעה בעונה השלישית בלבד. עשתה עסקה עם בלטור על מנת לוודא שהיא תהיה השליטה היחידה בסולריה, וכן כישפה את ארוסה על מנת שיעשה כל מה שהיא תרצה. אחרי שסטלה חשפה את הפנים האמיתיות שלה ושל ביתה, היא נאסרה בגין בגידה בממלכה.
שימרה (מאי יעקובסון) - הופיעה בעונה השלישית בלבד. ביתה של קסנדרה. שיתפה פעולה עם אימה ובלטור על מנת להדיח את סטלה מתפקיד היורשת של בית המלכות של סולריה, ושהיא תהיה היורשת היחידה. מפונקת יותר מסטלה. אחרי שסטלה חשפה את הפנים האמיתיות שלה ושל אימה, היא נאסרה בגין בגידה בממלכה והתואר הושב לסטלה.
טרייטנוס (סער בדישי) - הופיע בעונה 5 בתור נבל ראשי ובסרט "מועדון ווינX: במעמקי הים הקסום" בתור נבל משנה. אחיהם של נראוס וטרסה, ובן דוד של ליילה. מקנא באחיו שנהפך למלך של אנדרוס. בעזרת פסולת רעילה, הוא הופך למפלצת. בעונה ה-5, הוא שיתף פעולה עם בנות טריקס ויחד איתן הוא הפך את משפחתו באנדרוס למוטנטים, והשתלט על הממד הקסום. אייסי מתאהבת בו כבר מההתחלה וככל שהעונה נמשכת היא רק מתאהבת בו יותר ויותר, דרסי וסטורמי מאוד לא אוהבות את הקשר הזה כי הוא מוציא אותן מהתמונה וגורם לאייסי להתעלם מהן, לשכוח אותן, לא להתייחס לעצם קיומן- עד להתפוצצות שבה אייסי אומרת להן לעזוב אותם לאלתר ובפעם הזאת הן באמת עושות את זה, עד שטריטנוס הופך לשליט האוקיינוסים וכמו שדפני הזהירה, הוא הורס את עצמו בשל כך בזה שאין לו יותר רגשות מלבד אהבה לכוח. בזכות זה, אייסי דארסי וסטורמי חוזרות להיות בנות טריקס. בסוף העונה החמישית הוא הובס על ידי בנות ווינקס והוגלה לממד השיכחה. הוחזר בסרט "מועדון ווינX: במעמקי הים הקסום", שבסופו הוגלה שנית לממד השיכחה.
פוליטאה - הופיעה בעונה 5, והייתה נבלית ראשית בסרט "מועדון ווינX: במעמקי הים הקסום". חברה לשעבר של דפני שקוללה בקללת סיירניקס.
המוטנטים - הופיעו בעונה החמישית בתור צבאו של טרייטנוס, כשהוא כישף את כל תושביה התת-מימיים של אנדרוס, כולל משפחתו ובסרט "מועדון ווינX: במעמקי הים הקסום" בתור הצבא של פוליטאה, כשהיא יוצרת אותם מלהקת מדוזות.
סלינה (שחר קדוש) - הופיעה בעונה 6. בעזרת ספר האגדות היא יצרה מפלצות שנלחמו בבנות ווינקס. לקראת סוף העונה השישית, היא שחררה את אשרון מקובץ האגדות, וגילתה שהוא רימה אותה. בסוף העונה היא הפכה לטובה.
אשרון - הופיע בעונה 6. יצר את קובץ האגדות ונלכד בפנים. הוא שכנע את סלינה לשחרר אותו מקובץ האגדות, ולאחר שהיא שחררה אותו משם הוא בגד בה וזרע הרס בממד הקסום. בסוף העונה, בלום נכנסה לספר האגדות והביסה אותו.
קלשרה (אורלי קטן) - הופיעה בעונה 7. יכולה לשנות צורה לכל חיה שרק תרצה, והיא מנסה להשיג את הכוח המושלם של היקום יחד עם אחיה, ברפיליוס. למדה בבית ספר אלפיה עם המנהלת פרגונדה. בסוף העונה השביעית קלשרה נוצחה על ידי בנות ווינקס.
ברפיליוס (סער בדישי) - הופיע בעונה 7. אחיה של קלשרה. גנב מרוקסי את אבן המסע בזמן שלה, כדי לעקוב אחרי בנות ווינקס. בסוף העונה השביעית הוא גנב את הכוח המושלם של היקום והחזיק בו. בסופו של דבר ברפיליוס הפך לטוב.
דיאספרו (אורלי קטן/אלונה אלכסנדר) - הופיעה בעונות 1–3, 5–6, 8. האקסית של סקאי יריבה של בלום, היא נלחמה בה מספר פעמים. בעונה השלישית היא שיתפה פעולה עם בלטור. ובעונה השישית היא ניסתה להצטרף לבנות טריקס. מונתה בעונה 5 לאשת הקשר של המלך ארנדור.
אובסקיורום/ארגן (ערן מור) - הופיע במחצית הראשונה של העונה השמינית כשהוא החיה את בלטור. שמו האמיתי הוא ארגן שהיה אחיה של דורונה שליטת הלומניות, והרגיש נחות ממנה. אז הוא החיה את בלטור על מנת שיעזור לו להיות השליט של ממלכת האור. אחרי שדורונה הבינה את הצרכים שלו, היא השיבה אותו לצורתו הקודמת והפכה אותו לשליט לצידה.
זוללי הכוכבים - הופיעו במחצית הראשונה של העונה השמינית בתור הצבא של בלטור ואובסקיורום. במקור הלומניות הן שהפכו ליצורים האלה. תפקידם היה לשאוב אור מליבות הכוכבים על מנת לספק כוח לבלטור.
המכשפה השאמנית (ענת ניב) - הופיעה בעונה 8 שהייתה בעלת צבא גולמי קרח שכבש את כוכבה של אייסי, דיימונד. והפכה את אחותה של אייסי ספיר, לשועלה.
כוחות האופל - כוחות אפלה שהם למעשה הממונים על בלטור. כלואים בממד האפל, מבלי שצוין איך הם הגיעו לשם. בלטור תכנן להוציאם כשיאסוף את כל שבעת הכוכבים.